kardosdrur/scandi-wiki huggingface dataset:
Nederlandse Spoorwegen

Nederlandse Spoorwegen (NS) er det største jernbaneselskab i Nederlandene. Det er hundrede procent ejet af den nederlandske stat.

Det har indtil 2025 monopol på persontrafik på det såkaldte hoofdrailnet (hovedjernbanenet), der udgør den vigtigste del af det nederlandske jernbanenet, der er et af de travleste i Europa. NS blev stiftet i 1917 og delte spor med andre selskaber op til 1937. Det har været et statsejet firma siden 1938 med monopolstatus, men blev i 1995 privatiseret. I 2002 mistede NS monopolet på selve skinnerne til ProRail, men fik i stedet det nævnte monopol på persontrafik på hoofdrailnettet. Alle stationer i Nederlandene ejes fortsat af NS.

Store forandringer med 2007-2009 køreplanen 
NS udgav i 2006 en overordnet køreplan for årene 2007-2009 med et relativt stort antal planlagte ændringer. Bl.a. erstattes de tre hidtidige togtyper stoptrein/regionaltog, sneltrein/hurtigtog og intercity gradvist af kun to typer: sprinter/regionaltog og intercity. Også køreplanerne ændres med henblik på at opnå tættere sammenhæng med de internationale forbindelser. De andre selskaber skal ligeledes arbejde sammen for at danne en køreplan for hele det nederlandske banenetværk.

Kilder

Eksterne henvisninger 

 Nederlandse Spoorwegen
 Kort over Benelux-landens jernbanenet

Jernbaneselskaber
Transportvirksomheder fra Nederlandene
Jernbanetransport i Holland
Folgefonna nationalpark

Folgefonna nationalpark er en nationalpark   som ligger på og rundt om isbræen Folgefonna i Vestland fylke i Norge. Den udgør et areal på 545,2 km². Nationalparken blev åbnet af Dronning Sonja af Norge 14. maj 2005 i Mauranger, Kvinnherad. Folgefonna er landets tredjestørste gletsjer.

Eksterne henvisninger 

Folgefonna nasjonalpark 

Vestlands geografi
Nationalparker i Norge
Kvinnherad
Jondal
Odda
Dovre nationalpark

Dovre nationalpark ligger i Folldal og Dovre kommuner i Innlandet fylke i Norge. Nationalparken blev oprettet i 2003 og er på 289 km ² og størstedelen af den ligger over trægrænsen. I parken findes Norges sydligste forekomster af  bundfrosne moser med permafrost.

Se også 
 Dovrefjeld
 Dovregubben

Ekstern henvisninger 
Direktoratet for naturforvaltning, information om Dovre nationalpark 

Nationalparker i Norge
Innlandets geografi
Mikojan-Gurevitj MiG-15

Mikojan-Gurevitj MiG-15 () (NATO-rapporteringsnavn: Fagot) er et sovjetisk jagerfly. Det var det første succesfulde jetfly med bagudrettede vinger og det blev kendt under Koreakrigen, hvor det udmanøvrerede alle FN-styrkens fly pånær den amerikanske F-86 Sabre. 

MiG-15 er fremstillet helt af metal med pileformede vinger, som er monteret midt på flykroppen. Landingsstellet kan trækkes op i kroppen efter start. Under vingerne sidder der to pyloner til montering af raketter eller 100 eller 250 kg bomber.

Motoren er en kopi af Rolls-Royces Nene-turbojet, benævnt RD-45. Baseret på de tyske erfaringer fra 2. verdenskrig med bl.a Messerschmitt Me 262, som viste, at det krævede en kraftig bevæbning på 20 mm at nedskyde tunge firmotors bombefly, bevæbnedes MiG-15 med en 37 mm- og to 23 mm-maskinkanoner. MiG-15 har mange ligheder med prototypen Messerschmitt Me P.1101, som aldrig kom ud at flyve under det Tredje Rige.

Første flyvning med prototypen skete i december 1947. Første leverance til det sovjetiske luftvåben skete i 1949, og allerede i 1952 fandtes flyet i de sovjetiske satellitstater og Nordkorea. MiG-15 viste sig hurtigt at være de amerikanske jagerfly overlegen i luftkamp i Korea, og først ved USA's udvikling af F-86 Sabre fik USA et jagerfly, der kunne matche MiG-15. 

USA var særdeles interesseret i at komme i besiddelse af en MiG-15 til nærmere undersøgelse af flyet og udlovede en dusør på 100.000$ og politisk asyl i USA til enhver, der kunne skaffe en MiG-15 til undersøgelse. Den første, der hoppede af, var den polske jagerpilot Franciszek Jarecki, der om morgenen den 5. marts 1953 fløj en MiG-15 fra Słupsk i Polen til Rønne Lufthavn på Bornholm. De danske myndigheder kontaktede amerikanske eksperter, der herefter gennemanalyserede flyet førend dette blev sendt retur til Polen nogle uger efter i overensstemmelse med internationale konventioner. 

MiG-15 antages at være det mest producerede jetfly på verdensplan nogensinde med over 12.000 enheder bygget (med licensaftaler er dette tal muligvis så højt som 18.000). MiG-15 blev bygget på licens i Tjekkoslovakiet af Aero Vodochody som S-102 og S-103 og i Polen som Lim-1 og Lim-2, (to-sædede versioner SB Lim-1 og SB Lim-2).

De sidste MiG-15, nogle kinesiske kopier, blev taget ud af brug i Albaniens luftvåben i 2005, men der er stadig en del i brug som træningsfly rundt omkring i verden. De tosædede MiG-15UTI har NATO-rapporteringsnavnet Midget.

MiG-15 tjente senere som udgangspunkt for udviklingen af den mere avancerede MiG-17, som skulle bekæmpe de amerikanske fly over Vietnam i 1960'erne.

Den sovjetiske kosmonaut Jurij Gagarin omkom under træning i en tosædet MiG-15UTI.

Referencer

Eksterne henvisninger 

MiG-015
MiG-015
MiG-015
MiG-015
Veneklap

Veneklapperne sidder som små ventiler i vener over 2 mm og lukker i, så snart blodet forsøger at løbe tilbage. Klapperne kan dog kun holde på blodet. Veneklapper er lokaliseret i ekstremiteter og der er størst forekomst i benene. 

Selve veneklapperne består af tunica intima-folder med bindevæv. Tunica intima er det inderste lag i kar. 

Vha. muskel-vene-pumpen fører de venøst blod til hjertet. Dvs. når musklen kontraheres, når vi fx bruger benene, vil blodet blive pumpet opad. 

Kredsløbets anatomi
Finström

Finströms Kommune er en kommune på Ålandsøerne der ligger centralt på øgruppens hovedø fasta Åland. Den grænser mod vest till Hammarlands kommune, mod nord til Geta kommune, mod øst til Saltviks og Sunds kommuner samt mod syd til Jomala kommune. Der bor ca. 2.400 indbyggere i kommunen, som dermed er Ålands folkerigeste næst efter Mariehamn.

Finströms Kommunes hovedby er Godby med ca. 900 indbyggere, og dermed Ålandsøernes næststørste by. I Godby finder man butikker, bank, post, to skoler, lægecenter, apotek og bibliotek.

Skt. Mikaels kirke i Godby er fra 1100-tallet. Den blev restaueret 1970-71 og har bl.a. en træskulptur af St. Mikael fra 1250. Alteret og kalkmalerierne er fra midten af 1400-tallet.

Ålands Folkehøjskole, som ligger i nærheden af kirken, har for Åland historisk betydning men er også samtidig en moderne skole med elever fra hele verden. Ved skolen er der et mindesmærke for et nationalt møde i 1917, hvor man besluttede at Åland skulle genforenes med Sverige. Hændelsen resulterede senere i, at Ålandsøerne fik selvstyre.

Mange er beskæftiget i turisterhvervet og i mindre håndværks- og industrivirksomheder. Landmændene i Finström har bl.a. specialiseret sig i æble- og grøntsagsproduktion, og en enkelt gård i vinavl. Den 150 km lange kyst med mange bugter, har en del sommerhusbebyggelser og flere gode badestrande.

Nær Godby ligger Ålands Idrætscenter som er et kombineret vandrerhjem, konferencecenter og idrætsanlæg med faciliteter for svømning, fodbold, håndbold, basketball, volleyball, floorball, tennis, bordtennis, langrend, skøjteløb og vandreture.

Liste med bygder og mindre bosættelser: Rågetsböle, Bamböle, Bartsgårda, Bastö, Bergö, Bjärström, Emkarby, Enbolstad, Godby, Grelsby, Kulla, Markusböle, Pålsböle, Pettböle, Strömsvik, Stålsby, Svartsmara, Tjudö, Torrbolstad, Tärnebolstad, Västanträsk, Åttböle, Ämnäs.

Eksterne henvisninger 

 Finströms Kommune  
 Ålands Idrætscenter  

Kommuner på Ålandsøerne
Ålands landsbygds økonomiske region
Antikrist

Antikrist (, antíchristos) er det navn, de kristne tildeler Dyret fra Johannes' Åbenbaring. Navnet er kun nævnt få steder i Det nye testamente og er dér ikke sat i forbindelse med en egentlig person, men snarere en type af personer.

Teologer diskuterer stadig om Dyret er et fortids- eller et fremtidsfænomen, da beskrivelsen af Dyret matcher bl.a. den romerske kejser Nero.

Radikale kristne er overbeviste om at Antikrist er på vej, altså et fremtidsfænomen.

Ordet antikrist kan enten forstås i betydningen i stedet for Kristus eller imod Kristus.

Ibland menes der med Antikrist direkte Satan.

I populær litteratur er antikrist bl.a. en central figur i romanserien Ladt Tilbage af Jerry B. Jenkins og Tim LaHaye.

Se også 
Dyrets Tal

Referencer 

Kristen eskatologi
Kristen teologi
Johannes' Åbenbaring
Satan
T-shirt

En T-shirt (eller tee) er en bluse uden knapper, krave og lommer. Den har rund hals og korte ærmer og trækkes over hovedet og dækker det meste af overkroppen. De korte ærmer er syet til ved skulderne.

Der er flere teorier om T-shirten. En af de mest udbredte er, at amerikanerne under 1. verdenskrig lagde mærke til, at de europæiske soldater havde en bomuldsbluse under uniformen. Meget blødere end uniformen af uld. I løbet af 2.Verdenskrig blev T-shirten en del af det amerikanske militærs standardbeklædning, og mange veteraner kunne ses bære T-shirts sammen med militærbukser. T-shirten blev hurtigt populær og har gået sin sejrsgang over stort set hele kloden. Navnet kommer af T-formen, og stavemåden er derfor T-shirt.

Kilde
Gammelstad kirkeby

Gammelstad kirkeby (svensk:Gammelstads kyrkstad) ligger i det nordlige Sverige 10 km fra Luleå ved den nordlige ende af Den Botniske Bugt. Byen blev sat på UNESCOs verdensarvsliste i 1994 som det bedst bevarede eksempel på denne type by, som engang var vidt udbredt i det nordlige Skandinavien.

Byen ligger nær Luleelvens delta. I centrum er en kirke fra det tidlige 15. århundrede omgivet af 424 træhuse. Husene blev bygget for at huse kirkegængere, som var rejst ind fra det omgivende område, og som ikke kunne nå hjem, inden mørket faldt på.

Eksterne henvisninger 

 Officiel side 
 UNESCO beskrivelse

Verdensarvsområder i Sverige
Luleå
Bygninger, konstruktioner og anlæg i Norrbottens län

de:Gammelstad#Gammelstads kyrkstad
eo:Gammelstad#Gammelstads kyrkstad
Kølkær-ulykken

Kølkær-ulykken var en jernbaneulykke den 2. marts 2000. To regionaltog kolliderede frontalt kl. 6.35 på Kølkær station, som er togfølgestation og bruges til krydsning mellem tog på den enkeltsporede Vejle-Holstebro-bane.

Ved kollisionen omkom tre personer, en passager i tog 3712 og begge togs lokomotivførere. 10 passagerer blev alvorligt kvæstet.

Kollisionen skete i vigesporet (spor 1) på stationen, hvor tog 3712 var under nedbremsning, da det ramtes af det modkørende tog 3705 med omkring 116 km/t. Tog 3705 var normalt gennemkørende (ad spor 2) under krydsningen med tog 3712.

Indkørselssignalet til Kølkær station viste stop for tog 3705 og dette signal blev forvarslet af et signal 800 meter tidligere. På trods af dette blev indkørselssignalet passeret med ca. 117 km/t og ca. 400 meter efter signalet ramte toget det modkørende tog 3712.

Undersøgelserne viste ikke fejl ved hverken materiel (regionaltogene bestod af hver et MR-togsæt) eller ved signaler eller spor, der kunne forklare ulykken. Men en meget uregelmæssig kørsel fra Vejle til Kølkær og en fuldstændig mangel på reaktion fra lokomotivføreren i tog 3705 på signalerne før Kølkær og under kørsel ind på stationen sandsynliggjorde, at denne ikke havde opfattet signalerne. Der foreligger ikke nogen nærmere forklaring på dette.

Jernbanetilsynet anbefalede bl.a., at strækningen blev udrustet med ATC eller tilsvarende system, en anbefaling, der blev kædet sammen med kollisionen på samme strækning 1. august 1995 (Togulykken i Jelling). ATC blev i forenklet form endeligt sat i drift på strækningen ved udgangen af 2004.

Se også 

 Jernbanetilsynets undersøgelsesrapport

Jernbaneulykker i Danmark
Herning Kommune
Begivenheder i 2000
Mogens Herman Hansen

Mogens Herman Hansen (født 20. august 1940 på Frederiksberg) er en dansk filolog, der er betragtet som en af verdens førende eksperter i Athens demokrati og poliskulturen.

Levnedsløb 

Mogens Herman Hansen blev student fra Østre Borgerdydskole i 1958, cand.mag i klassisk græsk og historie fra Københavns Universitet i 1967 og blev i 1968 ansat samme sted. Her skrev han i 1973 sin doktordisputats Atimistraffen i Athen. Han har udgivet flere internationalt anerkendte værker fra 1969 og frem. Fra 1993 til 2005 var han leder af Copenhagen Polis Centre, der lavede et enormt studium af poliskulturen.

Han har været medlem af Det Kongelige Danske Videnskabernes Selskab siden 1987, af Deutsches archaeologisches Institut siden 1995 og af British Academy siden 1997. Han har gæsteforelæst ved 51 udenlandske universiteter, heriblandt Oxford, Cambridge, London UCL, Harvard (fik i 1991 tilbudt professoratet i antikkens historie), Princeton, Stanford, Yale, Sorbonne (Paris II), München, Milano og Leiden.  Han er Visiting Fellow i Cambridge og gæsteprofessor ved universitetet i Melbourne, Green College og University of British Columbia.

I 2007 modtog han Gad Rausings pris för framstående humanistisk forskargärning på 700.000 svenske kr. I 2011 fik han tildelt H.O. Lange-Prisen.

I 2017 udsendte han med bogen Hvordan forvrænger populismen demokratiet? en analyse af populismen i den vestlige verden.

Centrale bøger 

 Antifons taler (1969)
 Det Athenske Demokrati i 4. årh. f. Kr. bind 1-6 (1977-1981)
 The Athenian Democracy in the Age of Demosthenes (1991)
 Acts of the Copenhagen Polis Centre I-VII (1993-2005)
 Papers from the Copenhagen Polis Centre I-VII (1994-2004)
 Inventory of Archaic and Classical Poleis (2004)
 Demokrati som styreform og som ideologi (2010)
 Demokratiets historie fra oldtid til nutid (2012)
 Hvordan forvrænger populismen demokratiet? (2017)

Kilder

Eksterne henvisninger 

 Om Mogens Herman Hansen på saxo.ku.dk

Filologer fra Danmark
Medlemmer af Videnskabernes Selskab
Ansatte ved Københavns Universitet
Faglitterære forfattere fra Danmark
Klassiske filologer
Personer fra Frederiksberg
Personer i Kraks Blå Bog
Dansksprogede forfattere fra Danmark
Alumni fra Københavns Universitet
Studenter fra Østre Borgerdyd Gymnasium
Garonne

Garonne (catalansk og Occitansk Garona/garunɵ) er en flod i Sydvestfrankrig og Nordspanien, der løber mellem Pyrenæerne og Biscayabugten med en samlet længde på 575 kilometer.

Navn 
Navnet "Garonne", Garumna i antikken, betyder 'flod' i gasconsk, der er det lokale dialekt af sproget occitansk. Ordet stammer fra det aquitainske (uddødt sprog i familie med oldbaskisk) ord *kharr-, som betyder klippe, lig det moderne baskiske harri = "sten", og fra en før indoeuropæisk endelse -unn-, -onna som betyder "kilde, flod", og som kan genfindes i navnene på mange vesteuropæiske floder (så som Seinen eller Saône)

Geografi 
Floden har sin kilde i Val d'Aran i de spanske Pyrenæer, og flyder via Toulouse mod Bordeaux. Efter Bordeaux møder Garonne floden Dordogne, og disse to floder danner så Girondeestuariet, som efter op mod 97 kilometer munder ud i Biscayabugten i Atlanterhavet. I sit løb forenes Garonne med tre andre store floder, Ariège, Tarn og Lot. Andre vigtige sidefloder er Save og Gers.

Garonne er en af få floder i verden som har tidevandsbølger. Surfere og andre vandsportsudøvere kan ride på tidevandsbølgen fra Atlanterhavet og ind forbi landsbyen Cambes, som ligger omkring 112 km fra kysten.

Byer langs floden 
 Val d'Aran (Spania): Vielha
 Haute-Garonne: Saint-Gaudens, Muret, Toulouse
 Tarn-et-Garonne: Castelsarrasin
 Lot-et-Garonne: Agen, Marmande
 Gironde: Langon, Bordeaux, Blaye, Le Verdon-sur-Mer
 Charente-Maritime: Royan

Største sidefloder

Færdsel 

Garonne spiller en vigtig rolle i indlandstransport med skib. Via floden kan større havgående skibe nå helt til havnen i Bordeaux, til Pont de Pierre (stenbroen). Floden er også en del af Canal des Deux Mers, kanalen som forbinder Middelhavet med Atlanterhavet. Denne kanal er en kortere og sikrere vej for godstransport fra jordbrugsområderne i Sydfrankrig til Atlanterhavet. Flodbåde kan sejle opstrøms til Castets-en-Dorthe, hvor floden møder Garonnekanalen (Canal Latéral à la Garonne). På kanalen kan bådene gå gennem 53 sluser til byen Toulouse, hvor den møder Canal du Midi. Disse to kanaler danner sammen Canal des Deux Mers.

Garonnekanalen udgjorde et af forrige århundreds største europæiskeinfrastrukturprojekter, da den blev tilrettelagt til en standard pramstørrelse på 38 x 5 meter. Den franske ministeren Freycinet beordrede at alle kanaler med vigtig langtransport skulle tilpasses disse standarddimensioner. Alle de tidligere 30 meter lange sluser blev forlænget for at følge den nye standard. Den andre halvdel af Canal des Deux Mers, Canal du Midi, slap delvis uden om omlægningen, efter kommerciel transport på kanalerne var stærkt reduceret da byggearbejdet nåede områderne hvor de fleste sluser ligger. Omlægningsarbejdet blev stoppet, noget som førte til at de omkring 300 år gamle strukturer i Canal du Midi blev bevaret, og kanalen i 1996 kom på UNESCOs liste over verdensarvsteder.

Atlantens afvandingsområde
Floder i Spanien
Floder i Frankrig
Valerius Severus

Valerius Severus (egl. Flavius Valerius Severus) (død 16. September 307) var romersk kejser 306-307.

Han blev i 305 udnævnt til juniorkejser i tetrarkiet på Galerius’ opfordring sammen med Maximinus. I det indviklede tetrarkiske system rangerede han under Constantius, som leder af den vestlige del af imperiet. Da Constantius derfor uventet døde i 306 sørgede Galerius straks for, at Valerius Severus blev seniorkejser, mens Konstantin blev ny juniorkejser.

Rasende over at være blevet forbigået ved valget af ny senior- og juniorkejser valgte Maxentius, der var søn af Maximian Herculius at gøre oprør mod Valerius Severus, og det lykkedes ham og hans far at fange og myrde Valerius Severus i 307. Galerius forsøgte at sætte en stopper for optøjerne, men mordet resulterede i en borgerkrig, der fik tetrarkiet til at bryde sammen og i sidste ende placerede Konstantin som ny enekejser.

Tjek fødselsår
Kejsere fra Romerriget
Messerschmitt

Messerschmitt var en tysk flyproducent, særlig kendt for deres kampfly under 2. verdenskrig, som Bf 109, Me 210 og Me 262. Firmaet blev stiftet i 1938 af flykonstruktøren Willy Messerschmitt.

Firmaet overlevede efterkrigstiden og gennemgik en del fusioner og hed i en overgang Messerschmitt-Bülkow-Blohm indtil de i 1989 blev købt af DASA, som siden er blevet en del af EADS.

Efter 2. verdenskrig producerede fabrikken også kabinescootere.

Mest kendte flytyper fra 2. verdenskrig er:

 Messerschmitt Bf 108 Taifun – 1-motors, 4-sædet almenfly
 Messerschmitt Bf 109 – 1-motors, 1-sædet jagerfly
 Messerschmitt Bf 110 – 2-motors, 2-sædet jager/jagerbomber
 Messerschmitt Me 163 Komet – 1-motors, 1-sædet raketjager
 Messerschmitt Bf 210 – 2-motors, 2-sædet jagerfly
 Messerschmitt Me 262 Schwalbe – 2-motors, 1-sædet jetjager
 Messerschmitt Me 262 Sturmvogel – 2-motors, 1-sædet jetdreven jagerbomber
 Messerschmitt Me 264 – Amerikabomber – 4-motors, 6-sædet bombefly (kun to prototyper)
 Messerschmitt Me 321 Gigant – 0-motors, 30 tons svævetransportfly
 Messerschmitt Me 323 Gigant – 6-motors, 43 tons transportfly (Me 321 med franske motorer)
 Messerschmitt Me 410 Hornisse (hveps) – 2-motors, 2-sædet jagerfly

Flyproducenter fra Tyskland
Luftfart i Bayern
Femundsmarka nationalpark

Femundsmarka nationalpark ligger i Engerdal kommune i Innlandet og Røros kommune i Trøndelag.

Nationalparken blev oprettet i 1971 og var da på 386 km². I 2003 blev parken udvidet til 573 km². Parken grænser til tilsvarende beskyttelsesområder på svensk side af grænsen, hvilket gør den til det største sammenhængende beskyttede vildmarksområde i Sydskandinavien.

Se også 
 Femunden

Ekstern henvisning 
 Direktoratet for naturforvaltning, information om Femundsmarka nationalpark 

Nationalparker i Norge
Innlandets geografi
Trøndelags geografi
Gulvtæppetalen

Gulvtæppetalen var en tale, som daværende statsminister Poul Schlüter (K) holdt fra Folketingets talerstol 25. april 1989 i forbindelse med den såkaldte Tamilsag.

sagde statsministeren under tingets førstebehandling af B76 – forslag til folketingsbeslutning om nedsættelse af en kommissionsdomstol vedr. administration af udlændingeloven. Beslutningsforslaget faldt ved afstemningen i tinget, idet flertallet efter talen tog statsministerens ord for gode varer.

Efter gulvtæppetalen fik Tamilsagen mindre bevågenhed i medierne.
Det var først omkring et år efter da Alex Frank Larsens kritiske dokumentarfilm Blodets bånd blev vist den 23. april 1990 på DR at sagen for alvor blussede op igen.
I en direkte tv-debat med Erik Ninn-Hansen foreslog Larsen en kommissionsdomstol og den 8. maj 1990 besluttede Folketinget at iværksætte en dommerundersøgelse.
Sagen endte med at koste den konservativt ledede regering livet i 1993, og den ansvarlige for behandlingen af tamilernes ansøgninger om familiesammenføring, justitsminister Erik Ninn-Hansen blev ved en rigsret idømt fire måneders fængsel for at have brudt ministeransvarlighedsloven.

I 2015 forklarede Poul Schlüter, hvordan det lige netop blev de ord, der kom til at afslutte talen.

Henvisninger 

 Folketingstidende, FF 1988/89, spalte 8990
https://www.retsinformation.dk/Forms/R0710.aspx?id=105722

Danmarks politik
Robert Knepper

Robert Lyle Knepper (født 8. juli 1959) er en amerikansk skuespiller, der er bedst kendt for rollen som Theodore "T-bag" Bagwell i tv-serien Prison Break. 

Knepper har tidligere haft mindre roller i tv-serierne Law & Order, Law & Order: Criminal Intent, Kodenavn Nikita, New York Undercover, Star Trek The Next Generation, Star Trek Voyager, Skadestuen, L.A. Law, Profiler, South Beach, Murder, She Wrote, CSI: Miami, Præsidentens mænd, Heroes og Arrow.

Knepper bor i øjeblikket i Los Angeles i Californien med sin kone og søn.

Trivia 
 Robert Knepper er desuden en af hovedpersonerne i filmatiseringen af spillet Hitman.

Eksterne henvisninger 

 

 Robert Knepper Fans  – a Robert Knepper fansite (in English)

Skuespillere fra Ohio
Tv-skuespillere fra USA
Twelve Monkeys

Twelve Monkeys er en science fiction-film fra 1995, der er skrevet af David og Janet Peoples og instrueret af Terry Gilliam. Filmen behandler emner som tidsrejse, galskab og hukommelse, og den er inspireret af den franske kortfilm fra 1962, La Jetée, af Chris Marker. Filmens hovedroller spilles af Bruce Willis, Madeleine Stowe og Brad Pitt.

Overblik 
Bruce Willis spiller James Cole, en strafafsoner i en postapokalyptisk fremtid. Han plages af en livagtig og tilbagevendende drøm om en mand, der skydes i en lufthavn. Menneskeheden tvinges til at leve under jorden, afskåret fra overfladen, der er forurenet med en virus, der dræbte størstedelen af jordens befolkning i 1996-1997. Sygdommen menes at være opstået som et resultat af bioterrorisme af en mystisk gruppe, der kalder sig selv "The Army of the Twelve Monkeys" (de 12 abers hær).

Stowe spiller en psykiater og Pitt, der Oscarnomineredes for sin rolle, spiller Jeffrey Goines, en mentalt ustabil mand, der krydser Coles veje ved flere lejligheder.

Eksterne henvisninger 
 

Amerikanske film fra 1995
Film med tidsrejser
Science fiction-film fra USA
Film instrueret af Terry Gilliam
Værker om fremtiden
Václav Havel

Václav Havel (udtale: [ˈvaːʦlaf ˈɦavɛl]) (født 5. oktober 1936 i Prag, død 18. december 2011 i Hrádeček) var en tjekkisk forfatter, dramatiker og politiker.

Politisk karriere 
Havel var en af grundlæggerne af Charta 77, der udfordrede det kommunistiske styre i Tjekkoslovakiet. Efter Fløjlsrevolutionen, som markerede kommunismens fald i Tjekkoslovakiet i 1989, var han leder af det brede, demokratiske parti Borgerforum (Občanské fórum). Han blev i 1989 den sidste præsident for Tjekkoslovakiet og i 1993 den første præsident for Den Tjekkiske Republik – en post han besad indtil han i 2003 blev afløst af Václav Klaus.

Forfatterskab 
Havel er først og fremmest dramatiker, men han har også skrevet poesi og essayistiske bøger. Han fik sit gennembrud som dramatiker i 1963 med stykket Havefesten (Zahradní slavnost). Det blev fulgt op af Memorandum (Vyrozumění) fra 1965, som er et af hans mest kendte stykker. Et centralt tema i hans forfatterskab er den enkeltes fremmedgørelse over for den omgivende verden. Hans forfatterskab er desuden meget kritisk over for totalitære systemer såsom kommunismen, hvorfor han blev forvist fra teatret og i stedet begyndte sin politiske karriere (se ovenfor).

Referencer

Eksterne henvisninger 
 

Tjekkiets præsidenter
Dramatikere fra Tjekkiet
Essayister
Digtere fra Tjekkiet
Modtagere af Sonningprisen